stanford-oval/wikipedia huggingface dataset:
הברית העממית (איסלנד)

| --- | --- |
 מדינה:  איסלנד 
 תקופת הפעילות:  4 באפריל 1956 – 1998 (כ־41 שנים) 
 אידאולוגיות:  סוציאליזם 
 נוצרה מתוך:  מפלגת האחדות העממית - המפלגה הסוציאליסטית
 התמזגה לתוך:  הברית הסוציאל-דמוקרטית
 מיקום במפה הפוליטית:  שמאל
 
הברית העממית (באיסלנדית: Alþýðubandalagið) הייתה מפלגה איסלנדית-סוציאליסטית שפעלה בין השנים 1956 עד לשנת 1998.
היסטוריה

המפלגה הוקמה ב-4 באפריל 1956 כתוצאה ממיזוג של שתי מפלגות- המפלגה הסוציאליסטית יחד עם המפלגה הסוציאל-דמוקרטית.
המפלגה לא הייתה מפלגה קומוניסטית, אבל בעבר הייתה רפרנטית של התנועה הקומוניסטית העולמית. המפלגה התנגדה לנוכחות צבאית-אמריקאית וכן התנגדה להצטרפות לאיחוד האירופי או לברית נאט"ו.
בכל שנות קיומה המפלגה הייתה חלק מ-5 ממשלות- ממשלתו האחרונה של הרמן יונסון בין השנים 1956–1958. בנוסף, המפלגה לקחה גם חלק בממשלתו של אולאפור יוהאנסון בין השנים 1971–1974 ובשנים 1974–1978 הייתה חברה בממשלתו של גייר הלגרימסון ממפלגת העצמאות. הפעם האחרונה שהמפלגה לקחה חלק בממשלה כלשהי היה בין השנים 1988–1991 בממשלתו של סטינגרימור הרמנסון מהמפלגה הפרוגרסיבית.
למפלגה הייתה גם תנועת נוער שהוכרה בשם האיסלנדי ÆFAB.
תוצאות בחירות

| מערכת בחירות | קולות | % | מושבים | +/– | גודל יחסי | ממשלה |
| --- | --- | --- | --- | --- | --- | --- |
| 1956 | 15,859 | 19.2 | 8 / 52 | - | רביעית בגודלה | קואליציה |
| 1959 (בחירות יוני) | 12,929 | 15.2 | 6 / 52 | 2- | שלישית בגודלה | האופוזיציה |
| 1959 (בחירות אוקטובר) | 13,621 | 16.0 | 10 / 60 | 4+ | שלישית בגודלה | האופוזיציה |
| 1963 | 14,274 | 16.0 | 9 / 60 | 1- | שלישית בגודלה | האופוזיציה |
| 1967 | 16,923 | 17.6 | 10 / 60 | 1+ | שלישית בגודלה | האופוזיציה |
| 1971 | 18,055 | 17.1 | 10 / 60 | - | שלישית בגודלה | קואליציה |
| 1974 | 20,924 | 18.3 | 11 / 60 | 1+ | שלישית בגודלה | האופוזיציה |
| 1978 | 27,952 | 22.9 | 14 / 60 | 3+ | שנייה בגודלה | קואליציה |
| 1979 | 24,401 | 19.7 | 11 / 60 | 3- | שלישית בגודלה | האופוזיציה |
| 1983 | 22,490 | 17.3 | 10 / 60 | 1- | שלישית בגודלה | האופוזיציה |
| 1987 | 20,387 | 13.3 | 8 / 63 | 2- | הרביעית בגודלה | האופוזיציה |
| 1991 | 22,706 | 14.4 | 9 / 63 | 1+ | הרביעית בגודלה | האופוזיציה |
| 1995 | 23,597 | 14.3 | 9 / 63 | - | שלישית בגודלה | האופוזיציה |
הערות שוליים

↑  Christina Bergqvist (1 בינואר 1999). Equal Democracies?: Gender and Politics in the Nordic Countries. Nordic Council of Ministers. pp. 319–. ISBN 978-82-00-12799-4. {{cite book}}:  (עזרה)
הברית העולמית של אוניברסיטאות טכנולוגיות

| --- | --- |
 תחום:  חינוך 
 מדינה:  גרמניה 
 מטה הארגון:  מינכן 
 תקופת הפעילות:  2009–הווה (כ־15 שנים) 
 globaltechalliance.org
 
הברית העולמית של אוניברסיטאות טכנולוגיות (באנגלית: The Global Alliance of Technological Universities, בקיצור: GlobalTech Alliance) היא ברית עולמית של תשע אוניברסיטאות מובילות בטכנולוגיה המייצגות 4 יבשות. הברית נוסדה באפריל 2009, בסינגפור כמייזם משותף של שבע אוניברסיטאות והנהלת הברית ממוקמת במינכן, גרמניה. הברית מהווה פלטפורמה לחילופי חוויות, לדיון בנושאים השוררים במחקר, חינוך, ניהול אוניברסיטאות ופיתוח יוזמות משותפות לפעילויות עם חברי הברית שהן מהאוניברסיטאות הטכניות המצטיינות ביותר בעולם.
מטרת הברית לטפל בסוגיות חברתיות עולמיות שהמדע והטכנולוגיה יכולים להיות הפתרון שלהן. הסוגיות הן : ביו-רפואה וטיפול בריאותי; קיימות ושינוי סביבתי עולמי; אבטחת אנרגיה; אספקת מים ומזון; ביטחון ושינוי דמוגרפיה / אוכלוסייה. נציגי חברי הברית מתכנסים בפורום המתקיים בסבב במקום מושבם של חברי הברית ודנים בסוגיות השונות. הקבוצה בוחנת דרכים לעבוד ביחד על יוזמות להעצמת והכשרת דוקטורטים בפעילויות קונקרטיות בינלאומיות המאגדות את חבריה בתחום. מפגשים בין האוניברסיטאות שהצטרפו ליוזמה יתקיימו מעת לעת במקומות שונים, ומזכירות הארגון תסתובב באופן שיטתי בין שותפי הברית, בפרק זמן של שנתיים.
רשימת האוניברסיטאות

חברי הברית הם : (בסוגריים שנת הצטרפות לברית)
אוניברסיטת ג'יאו טונג שאנגחאי הרפובליקה העממית של סין הרפובליקה העממית של סין (2009)
אימפריאל קולג' בלונדון אנגליה אנגליה, בריטניה בריטניה (2009)
האוניברסיטה הטכנולוגית של נאניאנג סינגפור סינגפור (2009)
האוניברסיטה הטכנית של מינכן גרמניה גרמניה (2009)
המכון הטכנולוגי של קליפורניה קליפורניה קליפורניה, ארצות הברית ארצות הברית (2009)
המכון הטכנולוגי ההודי בומביי (אנ') הודו הודו (2009)
אוניברסיטת קרנגי מלון פנסילבניה פנסילבניה, ארצות הברית ארצות הברית (2009)
המכון הטכנולוגי של ג'ורג'יה ג'ורג'יה ג'ורג'יה, ארצות הברית ארצות הברית (2010)
אוניברסיטת ניו סאות' ויילס ניו סאות' ויילס ניו סאות' ויילס, אוסטרליה אוסטרליה (2013)
ראו גם

TU9
אוניברסיטאס 21
איגוד של אוניברסיטאות חבר העמים הבריטי
ברית אוניברסיטאות יורו-טק
ברית N5T
ברית האוניברסיטאות האסיאתיות
ברית פלוס
הברית הבינלאומית לאוניברסיטאות מחקר
המכון הטכנולוגי ההודי
התאגדות אוניברסיטאות האוקיינוס השקט
ועידת בתי הספר האירופיים לחינוך ומחקר הנדסי מתקדם
ליגת IDEA
רשת אוניברסיטאות עולמית
רשת אוניברסיטאות מטאריקי
הערות שוליים

↑  SOFTPEDIA NEWS, The Global Alliance of Technological Universities Is Now a Reality, Apr 8, 2009.
↑  NTU, News Releases, Global Alliance of Technological Universities (GlobalTech) holds steering committee meeting and organises first workshop on sustainable urban solutions, 03-May-2010.
↑  Global Alliance of Technological Universities, "About – Globaltechalliance”, Retrieved 29 January 2019.
↑  UNSW, Newsroom, UNSW joins world's best, 17 Jun 2013.
ה'תשנ"ט

ה'תשנ"ט (5,759) ובקיצור תשנ"ט – היא שנה עברית  אשר החלה ביום א' בתשרי, אור ל-21 בספטמבר 1998, והסתיימה ביום כ"ט באלול, 10 בספטמבר 1999.
המולד של תשרי חל ביום שני, 12 שעות ו-1005 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה חמישית לשמיטה, ושנת 2 במחזור העיבור ה-304. תקופת ניסן שבשנה זו היא תחילת שנת 19 (סימנה יטיהא) במחזור השמש ה-206.
שנה זו היא שנת 1,930 לחורבן הבית, ושנת 2,310 לשטרות.
מדינת ישראל חגגה ביום העצמאות ה'תשנ"ט 51 שנות עצמאות.
אירועים

ג' בחשוון - בנימין נתניהו ויאסר ערפאת חותמים על הסכם ואי
י"ג בטבת - מטבע האירו יוצא לדרך, במקביל למטבעות המקומיים
ז' באדר - מוקמת מפלגת המרכז
כ"ט באדר - אריה דרעי מואשם בבית המשפט בקבלת שוחד
ד' באייר - הטבח בתיכון קולומביין
ד' באייר - הוקם היישוב מגרון במזרח בנימין
ב' בתמוז - מוקם היישוב ריחן בצפון השומרון
א' בסיוון - הקמת היישוב מבואות יריחו
ב' בסיוון - אהוד ברק מנצח בבחירות לראשות הממשלה, וישראל אחת בראשותו מנצחת בבחירות לכנסת ה-15
י"ג בסיוון - אותרה הצוללת אח"י דקר
כ"ג בסיוון - הושבעה הכנסת החמש עשרה
כ"ב בתמוז - אהוד ברק מציג את ממשלת ישראל העשרים ושמונה בפני הכנסת, ומתחיל לכהן כראש ממשלת ישראל
נולדו

א' בניסן - שחר טבוך, שחקן, זמר ומנחה ישראלי
א' באב - גיא פודוליץ', יוטיובר ישראלי
נפטרו

י"ב באדר - ארז גרשטיין, מפקד חטיבת גולני ויחידת הקישור ללבנון (נולד ב-ה'תש"ך)
כ"ד באדר - יהודי מנוחין, כנר (נולד ה'תרע"ו)
ט' באייר - הרב משה הגר, אחיו של הרב אליעזר הגר, האדמו"ר מסערט ויז'ניץ, וראש הישיבה "יחל ישראל" של סערט ויז'ניץ משנת ה'תשכ"ה ועד מותו
י"ז בתמוז - הרב שמואל יעקב וינברג, ראש ישיבת נר ישראל (נולד ב- 1923)
ה' באב - מאיר אריאל, משורר וזמר עברי (נולד ב- ה'תש"ב)
ו' באלול - חנוך לוין, סופר ומחזאי ישראלי (נולד ה'תש"ד)
יצירות בספרות העברית

השנים הנעלמות והחור השחור, שבתי טבת, הוצאת דביר, תל אביב.
פרקי בראשית, מרדכי ברויאר, אלון שבות, שני כרכים.
פרסי ישראל

מקבלי פרס ישראל לשנת תשנ"ט הם :
משה אידל - חקר מחשבת ישראל
אהרון מירסקי - חקר הספרות העברית
מנחם צבי קדרי - חקר הלשון העברית
מנחם בנית - חקר לשונות היהודים
מרדכי ברויאר - ספרות תורנית ליוצרים
אברהם שטינברג - ספרות תורנית ליוצרים
מרים ירדני - חקר ההיסטוריה הכללית
שמואל מורה - חקר המזרחנות
בצלאל נרקיס - חקר תולדות האמנות
יהושע בן אריה - חקר הגאוגרפיה
אריה שחר - חקר הגאוגרפיה
מישל רבל - חקר הרפואה
יגאל כהן - חקר החקלאות
חיים סידר - חקר הביולוגיה
מנחם גולן - קולנוע
דוד פרלוב - קולנוע
יהושע רוזין - ספורט ותרבות הגוף
אסתר רוט-שחמורוב - ספורט ותרבות הגוף
רבקה ברגמן - תרומה מיוחדת לחברה ולמדינה
ישעיהו וינברג - תרומה מיוחדת לחברה ולמדינה
ברכה קאפח - תרומה מיוחדת לחברה ולמדינה
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
היסטוריה של עם ישראל
החתונה הגדולה

| --- | --- |

החתונה הגדולה
 מבוסס על:  My Brother Is Getting Married 
 בימוי:  ג'סטין זקהאם 
 הופק בידי:  אנתוני קטגס
 תסריט:  ג'סטין זקהאם 
 עריכה:  ג'ון קורן
 שחקנים ראשיים:  רוברט דה נירו, סוזן סרנדון, דיאן קיטון, רובין ויליאמס, קתרין הייגל, אמנדה סייפריד וטופר גרייס
 מוזיקה:  נתן באר
 צילום:  ג'ונתן בראון 
 מדינה:  ארצות הברית 
 חברת הפקה:  סרטי מילניום 
 חברה מפיצה:  ליונס גייט אנטרטיינמנט 
 שיטת הפצה:  וידאו על פי דרישה 
 הקרנת בכורה:  26 באפריל 2013
 משך הקרנה:  90 דק' 
 שפת הסרט:  אנגלית 
 סוגה:  קומדיה רומנטית, קומדיית נישואים מחדש 
 הכנסות באתר מוג'ו:   bigwedding
 דף הסרט ב־IMDb
 
החתונה הגדולה (באנגלית: The Big Wedding) היא קומדיה רומנטית אודות בני משפחה הנפגשים יחד לרגל חתונת הבן הצעיר. במהלך סוף שבוע אחד כל הסודות והשקרים מתגלים - לטוב ולרע.
דון גריפין (רוברטו דה נירו) ואלי (דיאן קיטון), גרושים זמן רב, נאלצים להעמיד פנים שהם זוג נשוי כאשר בנם הצעיר מתחתן. ההתחזות מתגלגלת ככדור שלג ומייצרת מצבים בלתי אפשריים בעבור אשתו החדשה.
תמצית העלילה

אלחנדרו ומליסה הם זוג צעירים קתולים מניו אינגלנד, העומדים להתחתן. מוצאו של החתן מקולומביה, מה שגורם קצת חוסר נחת לאם הכלה. החתונה מתוכננת להיערך בחצר ביתו של אביו המאמץ של החתן, דון, שהתגרש לפני שנים מאמו המאמצת של החתן, אלי, וחי מאז בבית זה עם ביבי, כידועים בציבור. לקראת החתונה אלי מגיעה לבית, וכן ג'ארד וליילה, שני ילדיהם האחרים של דון ואלי. החתן מופתע לשמוע שגם אמו הביולוגית, שמעולם לא יצאה מגבולות קולומביה, תגיע לחתונה. כיוון שהאם היא קתולית אדוקה, הוא מבקש מדון ואלי שיסתירו את גירושיהם, ולמשך שלושה ימים יציגו עצמם כנשואים זה לזה. דון ואלי מסכימים, אך ביבי נעלבת ועוברת לגור במלון סמוך.
מדונה, אמו הביולוגית של אלחנדרו מגיעה, יחד עם אחותו בת העשרים נוריה. כולם יוצאים לארוחת ערב במסעדה יחד עם הורי הכלה, וביבי מפתיעה אותם כמלצרית המשרתת אותם. בארוחה נוריה מתחילה עם ג'ארד, אך זוכה לשיחת חינוך מאלי, שמסבירה לה שעליה לדרוש רומנטיקה לפני שתסכים ליחסי מין. אלי, שהתארחה בביתו של דון, שוכבת אתו.
במפגש שמתקיים באוהל שהוקם לקראת החתונה, דון מתוודה ששכב עם אלי. ביבי אומרת שהיא סולחת, אך תוקעת אגרוף באפו של דון, וחושפת שאלי שכבה עם בארי, אבי הכלה. מאפין, אם הכלה, אומרת שפרט זה ידוע לה אבל אינו מטריד אותה, משום שהיא מעוניינת ביחסי מין עם אלי וביבי. החתן והכלה מחליטים במבוכתם להתחמק מטקס הנישואים, להינשא לבדם על גדת האגם ולהימלט. הכומר נענה לבקשתם ומשיא אותם. המשפחה ששמה לב לכך רצה לאגם, ולאחר שאחדים נופלים למים הכל חוזרים לאוהל, למסיבת הנישואים.
במהלך המסיבה ג'ארד עולה לחדרה של נוריה והם שוכבים, לראשונה בחייו של ג'ארד. אנדרו, בעלה של ליילה, מגיע למסיבה לפי הזמנת דון, לאחר שהוא שומע שליילה בהריון, והשניים מתפייסים. במסיבה דון מפתיע את ביבי בהצעת נישואים, והכומר משיא גם אותם. מדונה מבינה ששיקרו לה, אך היא מגלה לאלחנדרו שגם היא שיקרה לו, וחייה אינם כה טהורים כפי שחשב.
שחקנים

| שחקן | תפקיד |
| --- | --- |
רוברט דה נירו: דון - אבי החתן
סוזן סרנדון: ביבי - בת הזוג של דון
דיאן קיטון: אלי - אם החתן
רובין ויליאמס: האב מוינהאן, כומר
קתרין הייגל: ליילה - בתם של דון ואלי, עורכת דין, פרודה טרייה
אמנדה סייפריד: מליסה - הכלה
טופר גרייס: ג'ארד - בנם של דון ואלי, רופא מיילד, רווק
בן ברנס: אלחנדרו (אל) - החתן, בנם המאומץ של דון ואלי
פטרישיה ריי: מדונה, אמו הביולוגית של החתן
אנה איורה: נוריה סוטו, אחותו הביולוגית של החתן
הלן פרנקנטלר

| --- | --- |

פרנקנטלר, 1956
 לידה:  12 בדצמבר 1928 מנהטן, ארצות הברית 
 פטירה:  27 בדצמבר 2011 (בגיל 83) דריאן, ארצות הברית 
 מקום לימודים:  ליגת הסטודנטים לאמנות של ניו יורק  בנינגטון קולג'  Hans Hoffman School of Fine Art 
 תקופת הפעילות:  1945–2011 (כ־66 שנים) 
 תחום יצירה:  אמנות מופשטת 
 זרם באמנות:  אקספרסיוניזם מופשט, שדות הצבע 
 הושפעה על ידי:  רופינו טמאיו, Paul Feeley, הנס הופמן 
 יצירות ידועות:  Mountains and Sea 
 פרסים והוקרה:  היכל התהילה של נשות קונטיקט (2005)  המדליה הלאומית לאומנויות  דוקטור לשם כבוד מאוניברסיטת ברנדייס 
 בן או בת זוג:  רוברט מאת'רוול (6 באפריל 1958–31 במאי 1971)  Stephen McKenzie DuBrul (1994–2011) 
 
הלן פרנקנטלר (באנגלית: Helen Frankenthaler;‏ 12 בדצמבר 1928, ניו יורק – 27 בדצמבר 2011, דריאן, קונטיקט) הייתה ציירת אמריקאית אשר השתייכה לזרם האקספרסיוניזם המופשט. פרנקנטלר פעלה וציירה במשך שישה עשורים, מתחילת שנות החמישים ועד למותה בשנת 2011.
ביוגרפיה

פרנקנטלר נולדה בניו יורק למשפחה יהודית ליברלית. אביה אלפרד פרנקנטלר היה שופט בבית המשפט העליון של מדינת ניו יורק. היא גדלה באפר איסט סייד בעיר ניו יורק. היא למדה בבית ספר דולטון (אנ') ובבנינגטון קולג'.
בשנת 1950 פגשה במבקר האמנות קלמנט גרינברג ובמשך חמש שנים ניהלו השניים מערכת יחסים. בשנת 1958 נישאה לאמן רוברט מאתרוול (אנ'). הם אימצו שתי בנות ובשנת 1971 התגרשו. לאחר מכן התחתנה עם סטפן דוברול, איש עסקים.
בתחילת דרכה הייתה מזוהה פרנקנטלר עם האקספרסיוניזם המופשט והציור הראשון שלה, "הרים וים", הוצג בשנת 1952, עשה שימוש בצבעים מדוללים אשר נטבלו בבד הציור, מוטיב אשר יהיה מזוהה עימה בהמשך דרכה.
פרנקנטלר לימדה והייתה חברה בסגל של מכללת האנטר בניו יורק.
החברה האמריקאית למיקרוביולוגיה

| --- | --- |
 תחום:  השכלה גבוהה 
 מדינה:  ארצות הברית 
 יושב ראש:  Rebecca Lancefield 
 תקופת הפעילות:  דצמבר 1899 – הווה (כ־124 שנים) 
 asm.org
 
החברה האמריקנית למיקרוביולוגיה (באנגלית: American Society for Microbiology, או בראשי תיבות: ASM) הוא ארגון מקצועי שמאגד מדענים החוקרים נגיפים, חיידקים, פטריות, אצות, פרוטוזואה וכהיבטים אחרים של המיקרוביולוגיה. היא נוסדה בשנת 1899. החברה מפרסמת מגוון כתבי עת מדעיים, ספרי לימוד וחומרים חינוכיים אחרים הקשורים למיקרוביולוגיה ומחלות זיהומיות. החברה האמריקאית למיקרוביולוגיה מארגנת מפגשים שנתיים, כמו גם סדנאות והזדמנויות לפיתוח מקצועי לחבריה.
היסטוריה

החברה האמריקאית למיקרוביולוגיה נוסדה בשנת 1899 תחת השם "חברת הבקטריולוגים האמריקאים". בדצמבר 1960 שונה שמה ל"החברה האמריקאית למיקרוביולוגיה".
יעדים

היעד של החברה האמריקאית למיקרוביולוגיה הוא "לקדם את המדעים המיקרוביאליים". החברה שואפת להגשים זאת באמצעות:
פרסום טקסטים שמצוטטים בהרחבה באקדמיה
ניהול מפגשים רב תחומיים
פריסת משאבים ומומחים ברחבי העולם
תמיכה במחקר מדעי
טיפוח הבנה ציבורית עמוקה יותר של מיקרוביולוגיה
חברים

לחברה האמריקאית למיקרוביולוגיה יש יותר מ-30,000 חברים, כולל חוקרים, מחנכים ואנשי מקצוע בתחום הבריאות. החברות פתוחה לכולם ומוצעת בתעריף מוזל לסטודנטים, פוסט-דוקטורנטים וסגל אמריטוס. חברים משלמים עמלות שנתיות כדי לתמוך בפעילויות החברה. קטגוריית החברות החדשה ביותר של מדעני מעבדות קליניות של החברה האמריקאית למיקרוביולוגיה הוקמה בשנת 2019.
החברה האמריקאית למיקרוביולוגיה מספקת הזדמנויות לפיתוח מקצועי ותומכת באנשי מקצוע במיקרוביולוגיה באמצעות 60 מלגות ו-300 פרסי נסיעות, סמינרים מקוונים, כנסים, סדנאות, הזדמנויות ליצירת קשרים, השכלה גבוהה ופרסי הוקרה.
פרסומים

החברה האמריקאית למיקרוביולוגיה מפרסמת 18 כתבי עת. החברה האמריקאית למיקרוביולוגיה מקבלת הגשות בכל פורמט עבור כל כתבי העת המחקריים הראשיים מאז 2018. כתבי העת שלה שזמינים בגישה פתוחה הם:
mBio (אנ')
mSphere
mSystems (אנ')
Journal of Microbiology & Biology Education
החברה מפרסמת גם את Microcosm, מגזין חדשות רבעוני לחבריה. באמצעות חברת ההוצאה לאור ASM Press, החברה מפרסמת ספרים המכסים נושאים מגוונים.
האקדמיה האמריקאית למיקרוביולוגיה

האקדמיה האמריקאית למיקרוביולוגיה (AAM) היא קבוצת מנהיגות לשם כבוד בתוך החברה האמריקאית למיקרוביולוגיה. חברי האקדמיה נבחרים באמצעות תהליך שנתי של סקירת עמיתים המבוסס על הרשומות של ההישגים המדעיים שלהם שקידמו את המיקרוביולוגיה. האקדמיה מעניקה פרסים על הישגים מדעיים המכבדים תרומות חשובות למחקר בסיסי ויישומי, לחינוך למיקרוביולוגיה ולמנהיגות מדעית ומקצועית.
הערות שוליים

↑  "Timeline of the Society. Reference Documents". Center for the History of Microbiology/ASM Archives. נבדק ב-2019-05-17.
↑  "Who We Are". American Society for Microbiology. נבדק ב-2 באוקטובר 2016. {{cite web}}:  (עזרה)
↑  "Membership". American Society for Microbiology.
↑  "mBio".
↑  "American Academy of Microbiology". American Society for Microbiology. נבדק ב-2 באוקטובר 2016. {{cite web}}:  (עזרה)
| --- | --- |
בקרת זהויות :  NLI: 987007569933305171  BIBSYS: 90069020  BnF: cb12278540s (data)  CANTIC: a10039818  CiNii: DA01406248  GND: 7079-8  ISNI: 0000 0001 2155 3761  LCCN: n79005678  NDL: 00276273  NKC: ko2003181012  NLA: 35005567  SUDOC: 031602533  VIAF: 128399176   WorldCat (עם VIAF): 128399176 
מפגש 2018 באטלנטה
ה'תשנ"ז

ה'תשנ"ז (5,757) ובקיצור תשנ"ז – היא שנה עברית  אשר החלה ביום א' בתשרי, אור ל-14 בספטמבר 1996, והסתיימה ביום כ"ט באלול, 1 באוקטובר 1997.
המולד של תשרי חל ביום שישי, 6 שעות ו-620 חלקים. לפיכך זו שנה מסוג זחג. היא מעוברת, ואורכה 383 ימים.
זו שנה שלישית לשמיטה, ושנת 19 במחזור העיבור ה-304. תקופת ניסן שבשנה זו היא תחילת שנת 17 (סימנה יזלגא) במחזור השמש ה-206.
שנה זו היא שנת 1,928 לחורבן הבית, ושנת 2,308 לשטרות.
מדינת ישראל חגגה ביום העצמאות ה'תשנ"ז 49 שנות עצמאות.
אירועים

י"א בתשרי - היום בו מנהרת החשמונאים חוברה למנהרות הכותל, מעשה שהיווה סמן לפתיחת מהומות מנהרת הכותל בימים שלאחר מכן
י"ב בתשרי - מהומות מנהרת הכותל
ב' בשבט - "פרשת בר-און חברון": בצעד מעורר תמיהה ממנה ממשלתו של בנימין נתניהו את רוני בר-און לתפקיד היועץ המשפטי לממשלה. בעקבות הביקורת הציבורית מתפטר בר-און מהתפקיד כעבור יומיים בלבד
ז' בשבט - החתימה על הסכם חברון
י"ב בשבט - בעקבות שידור בערוץ הראשון נחשפת פרשת בר-און חברון
כ"ח בשבט - אסון המסוקים: שני מסוקים התנגשו והתרסקו במושב שאר ישוב
ד' באדר ב' - שבע תלמידות מבית שמש נרצחו בנהריים בידי חייל ירדני
ט"ו באדר א' - מדענים בסקוטלנד מדווחים על שיבוטה של הכבשה דולי
י"ג בניסן - היועץ המשפטי לממשלה, אליקים רובינשטיין, ופרקליטת המדינה, עדנה ארבל מפרסמים את מסקנותיהם בעקבות פרשת בר-און חברון וקובעים כי ניתן להעמיד לדין את אריה דרעי
ט' בתמוז - אסון המכביה - התמוטטות גשר מעל נחל הירקון; נהרגו ארבעה ונפצעו 69 ספורטאים
כ"ה בתמוז -  פיגוע התאבדות כפול בשוק מחנה יהודה בירושלים, 15 הרוגים
ב' באלול – 5 הרוגים בפיגוע התאבדות כפול במדרחוב בן-יהודה בירושלים
ג' באלול - אסון השייטת בו נהרגו 12 לוחמי הקומנדו הימי בלבנון
כ"ג באלול - ניסיון ההתנקשות בח'אלד משעל, סוכני המוסד ניסו להתנקש בבכיר החמאס חאלד משעל, אך כשלו במשימתם
נולדו

כ"ח באדר ב' - הרב אברהם שמואל צבי (הרשל'ה) רוקח בן הרב אהרן מרדכי רוקח, נכד האדמו"ר מבעלזא ר"מ בישיבת "אוהל יהושע" בחיפה וחתן ראש הישיבה הרב בערל רכניצר
נפטרו

כ"ז בכסלו - רבי אברהם יצחק קאהן, האדמו"ר מתולדות אהרן
כ"ד בטבת - משה וילנסקי, מלחין ישראלי (נולד ה'תר"ע)
ח' באדר א' - שמואל סגל, שחקן ישראלי (נולד ה'תרפ"ד)
י"ג באדר ב' - הרב משה מלכה, רב ראשי לפתח תקווה (נולד ה'תרע"א)
כ"ז באדר ב' - אלן גינסברג, משורר "ביט" אמריקאי יהודי (נולד ה'תרפ"ו)
ה' בניסן - פרופ' נחמה ליבוביץ, חוקרת ומלמדת תנ"ך (נולדה ה'תרס"ה)
י' בניסן - חיים הרצוג נשיאה השישי של מדינת ישראל (נולד ה'תרע"ט)
כ' בסיוון - נתנאל לורך, היסטוריון, דיפלומט ומזכיר הכנסת (נולד ב-ה'תרפ"ה)
ל' באב - ויקטור פראנקל, פסיכיאטר אוסטרי ממוצא יהודי, ניצול שואה (נולד ה'תרס"ה)
כ"ה באלול - הרב ישראל הס, ראש ישיבת בני עקיבא רעננה ומחבר הספר "אמונות" (נולד ה'תרצ"ה)
כ"ט באלול - ענבל פרלמוטר מוזיקאית ישראלית (נולדה בה'תשל"א)
יצירות בספרות העברית

שבת שבתון - הלכות חולה ביום כיפור, יצחק זילברשטיין.
מעבר לגשרון העץ שירים, יצחק גנוז, מכון הברמן למחקרי ספרות. תשנ"ז.
ראיתי אותם דן מרגלית, זמורה ביתן.
מכתבי אבלר ואלואיז/ תרגמה מלטינית והוסיפה הערות, פתח דבר ואחרית דבר: שולמית שחר. תל אביב: דביר.
פרסי ישראל

חקר התלמוד:
פרופ' יעקב זוסמן
חקר מחשבת ישראל:
פרופ' יוסף דן
חקר המקרא:
פרופ' שמריהו טלמון
ספרות תורנית:
הרב יהושע בכרך
הרב חיים דוד הלוי
חקר המשפטים:
פרופ' יצחק אנגלרד
פרופ' יצחק זמיר
מוזיקה:
בן-ציון אורגד
פרופ' אבל ארליך
פרופ' אנדרה היידו
תקשורת:
חיים יבין
דוד רובינגר
תרומה מיוחדת לחברה ולמדינה:
עוזיה גליל
ישראל טל
אברהם אלימלך פירר
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
בשנת ה'תשנ"ז עדיין לא צוין באופן רשמי יום הזיכרון ליצחק רבין, יום זיכרון שנתי בי"ב בחשוון צוין רק החל משנת ה'תשנ"ח - 1997.
שנת זחג
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997).
היסטוריה של עם ישראל
דו"ח הפער המגדרי הגלובלי

השער הקדמי של הדו"ח של 2008
דו"ח הפער המגדרי הגלובלי הוא מדד שנועד למדוד את רמת השוויון בין המינים במדינות השונות. המדד פורסם לראשונה בשנת 2006 על ידי הפורום הכלכלי העולמי, והוא מעריך את הפער בחלוקת משאבים ובמתן הזדמנויות בין גברים לנשים.
לפי דו"ח משנת 2023, התחזית לסגירה מלאה של הפער, עומדת על כ-131 שנים
מתודולוגיה

המדד בוחן את הפערים בארבעה תחומים מרכזיים: בריאות, חינוך, כלכלה ופוליטיקה.
הדו"ח בוחן ארבעה תחומים כלליים ב-146 כלכלות ברחבי העולם, הכוללות בסך הכל למעלה מ-93% מאוכלוסיית העולם:
השתתפות כלכלית והזדמנות – רמת המשכורות, רמת ההשתתפות בשוק התעסוקה, ורמת הגישה לתעסוקה הדורשת מיומנת גבוהה
הישגים חינוכיים – הרמה של ההשכלה, הבסיסית והגבוהה
העצמה פוליטית – רמת הייצוג במבני קבלת החלטות
בריאות והישרדות – תוצאות על תוחלת חיים ביחס למין.
13 מתוך 14 הנתונים של המשתנים המשמשים ליצירת המדד, מקורם באינדיקטורים של "נתונים קשיחים" הזמינים לציבור של ארגונים בינלאומיים, כגון ארגון העבודה הבינלאומי, תוכנית הפיתוח של האו"ם וארגון הבריאות העולמי.
מתודולוגיה > דירוג מדד פערי המגדר העולמי של WEF

הציון הגבוה ביותר האפשרי הוא 1.0, למעט תוחלת חיים (106% ומעלה לנשים) ושוויון מגדרי בלידה (94.4% ומעלה לנשים) והציון הנמוך ביותר האפשרי הוא 0. נתונים עבור חלק מהמדינות אין נתונים זמינים. שלוש המדינות בעלות הדירוג הגבוה ביותר צמצמו יותר מ-84% מהפערים המגדריים שלהן, בעוד שהמדינה הנמוכה ביותר צמצמה רק מעט יותר מ-50% מהפערים המגדריים שלה.
ביקורות ומחלוקות

ישנן ביקורות על כך שהדוח מתמקד בחוסר איזון לרעת הנשים, ואינו מודד את השוויון בפועל בפער בין המינים. נתונים של חוסר איזון לטובת הנשים לא נלקחים בחשבון במדד. כך, פערים מגדריים המעדיפים נשים על פני גברים מדווחים כשוויון, למרות שבפועל לא מתקיים שוויון. באופן תאורטי, ייתכן מצב שבו נשים נמצאות במצב טוב יותר בכל התחומים, ועדיין לפי המדד המדינה תיחשב שוויונית לחלוטין.
בפרסום אקדמי משנת 2010 נמתחה ביקורת על כך שהמדד מוגבל בכך שהוא בוחן אי שוויון רק בהיבטים מסוימים בחייהן של נשים, מה שמהווה חסרון במדד.
בפרסום אקדמי משנת 2019, נטען כי למדד הפערים יש מגבלות כמדד לשוויון בין המינים, בגלל האופן שבו הוא מגביל את הציונים, ובגלל שהוא מתעלם מבעיות נקודתיות, כמו סיכון גבוה יותר בחלק מהעבודות אצל גברים.
ראו גם

פמיניזם
סקסיזם תעסוקתי
הערות שוליים

↑  "Global Gender Gap Report 2017" (באנגלית אמריקאית). אורכב מ-המקור ב-2018-05-12. נבדק ב-2018-05-11.
↑  2008 Report, p. 24
↑  "Global Gender Gap Report 2023". World Economic Forum (באנגלית). נבדק ב-2023-08-17.
↑  "To fight climate change, more female leaders are fundamental". European Investment Bank (באנגלית). נבדק ב-2023-08-17.
↑  2014 report, page 5
↑  2008 Report, p. 5
↑  2016 Report, Page 6
↑  "The Global Gender Gap Report 2013" (PDF). World Economic Forum. pp. 12–13.
↑  "Global Gender Gap Report 2014 - Reports - World Economic Forum". Global Gender Gap Report 2014.
↑  Ricardo Hausmann; Laura D. Tyson; Saadia Zahidi, eds. (2009). "The Global Gender Gap Report 2009" (PDF). World Economic Forum, Geneva, Switzerland. p. 4. אורכב מ-המקור (PDF) ב-5 באפריל 2013. נבדק ב-2009-11-02. (...) the Index rewards countries that reach the point where outcomes for women equal those for men, but it neither rewards nor penalizes cases in which women are outperforming men in particular variables {{cite web}}:  (עזרה)
↑  "Global Gender Gap Report 2017 - Rankings". World Economic Forum. 17 בנובמבר 2017. נבדק ב-17 בנובמבר 2017. {{cite web}}:  (עזרה)
↑  Beneria, L., Permanyer, I.,(2010). The Measurement of Socio-economic Gender Inequality Revisited, Development and Change, 41:3, pp.375-399
↑  Stoet, G. & Geary, D.C. (2019). A simplified approach to measuring national gender inequality, PLOS ONE 14(1): e0205349. https://doi.org/10.1371/journal.pone.0205349
↑  "Global Gender Gap Report 2015 - Rankings". World Economic Forum. ארכיון מ-17 באפריל 2016. נבדק ב-28 באפריל 2016. {{cite web}}:  (עזרה)
↑  "Global Gender Gap Report 2017 - Rankings". World Economic Forum. 17 בנובמבר 2017. נבדק ב-17 בנובמבר 2017. {{cite web}}:  (עזרה)
↑  "Global Gender Gap Report 2020" (PDF). World Economic Forum. נבדק ב-18 בדצמבר 2019. {{cite web}}:  (עזרה)
↑  "Global Gender Gap Report 2021" (PDF). World Economic Forum. נבדק ב-30 במרץ 2021. {{cite web}}:  (עזרה)
דוח עולמי על פערים בין המינים לשנת 2020